1914. gads

**1914. gads** () bija parastais gads, kas sākās ceturtdienā.

## Notikumi
### Janvāris
* 1. janvāris — Lielbritānijas kolonijas Ziemeļu un Dienvidu Nigērijas protektorāti apvienoti vienotā Nigērijas kolonijā un protektorātā.
* 5. janvāris — *[[Ford Motor Company]]* ieviesta astoņu stundu darba diena un dubultota alga (5 $) par darba dienu.
* 22. janvāris — atkāpās Albānijas pirmā pagaidu valdība Ismaila Ķemali vadībā; par premjerministru kļuva Feizi Alizoti.

### Aprīlis
* 28. aprīlis — Amerikas Savienotajās Valstīs patentēts gaisa kondicionieris.

### Jūnijs
* 28. jūnijs — Pirmais pasaules karš: Sarajevā tika nogalināts Austrijas kroņprincis Francis Ferdinands, kas bija formālais iemesla kara sākumam.

### Jūlijs
* 23. jūlijs — Pirmais pasaules karš: Austroungārija izvirzīja ultimātu Serbijai, pieprasot ļaut atrast kroņprinča Franča Ferdinanda slepkavu.
* 28. jūlijs — Pirmais pasaules karš: Austroungārija pieteica karu Serbijai. 
* 31. jūlijs — Pirmais pasaules karš: Krievijā uzsākta mobilizācija, vēl neesot karastāvoklī.

### Augusts
* 1. augusts — Pirmais pasaules karš: Vācija pieteica karu Krievijai. 
* 4. augusts — Pirmais pasaules karš: Vācija iebruka neitrālajā Beļģijā, Apvienotā Karaliste pieteica karu Vācijai.
* 25. augusts — Pirmais pasaules karš: vācu karaspēks okupētajā Beļģijā sāka postīt, laupīt un metodiski dedzināt Lēvenas pilsētu. Tā bija viena no barbariskākajām iebiedēšanas akcijām Pirmā pasaules kara laikā.

### Novembris
* 2. novembris — Krievija pieteica karu Osmaņu impērijai.
* 14. novembris — Osmaņu impērijas islāma šeihs pasludina lielo džihādu pret Lielbritāniju, Franciju, Krieviju, Serbiju un Melnkalni.

## Dzimuši
* 5. februāris — Viljams Barouzs (*William Burroughs*), amerikāņu rakstnieks (miris 1997. gadā)
* 8. februāris — Bills Fingers (*Bill Finger*), amerikāņu komiksu rakstnieks (miris 1974. gadā)
* 10. februāris — Lerijs Ādlers (*Larry Adler*), ASV mūziķis (miris 2001. gadā)
* 8. marts — Jakovs Zeļdovičs (*Я́ков Зельдо́вич*), padomju fiziķis (miris 1987. gadā)
* 25. marts — Normans Borlougs (*Norman Borlaug*), ASV agronoms, humānists (miris 2009. gadā)
* 28. marts — Bohumils Hrabals (*Bohumil Hrabal*), čehu rakstnieks (miris 1997. gadā)
* 31. marts — Oktavio Pass (*Octavio Paz*), meksikāņu rakstnieks (miris 1998. gadā)
* 2. aprīlis — Aleks Giness (*Alec Guinness*), angļu aktieris (miris 2000. gadā)
* 5. maijs — Tairons Pauers (*Tyrone Power*), amerikāņu aktieris (miris 1958. gadā)
* 21. maijs — Romēns Garī (*Romain Gary*), franču rakstnieks (miris 1980. gadā)
* 15. jūnijs — Jurijs Andropovs (*Юрий Андропов*), PSRS vadītājs (miris 1984. gadā)
* 9. jūlijs — Villijs Štofs (*Willi Stoph*), VDR politiķis (miris 1999. gadā)
* 10. septembris — Roberts Vaizs (*Robert Wise*), ASV kinorežisors, kinoproducents un montāžas režisors (miris 2005. gadā)
* 17. septembris — Čhve Toksins (최덕신, *Choe Dok-sin*), korejiešu militārpersona, diplomāts, garīdznieks (miris 1989. gadā)
* 9. novembris — Hedija Lamarra (*Hedy Lamarr*), austriešu/amerikāņu kinoaktrise (mirusi 2000.)
* 25. novembris — Džo Dimadžio (*Joe DiMaggio*), amerikāņu beisbolists (miris 1999. gadā)
* 14. decembris — Kārlis Karstenss (*Karl Carstens*), Vācijas prezidents (miris 1992. gadā)
* 26. decembris — Ričards Vidmarks (*Richard Widmark*), amerikāņu aktieris (miris 2008. gadā)

## Miruši
* 24. februāris — Ežēns Balme (*Eugène Balme*), franču sporta šāvējs (dzimis 1874. gadā)
* 25. februāris — Džons Teniels (*John Tenniel*), angļu ilustrators (dzimis 1820.)
* 25. marts — Frederiks Mistrāls (*Frederic Mistral*), provansiešu rakstnieks (dzimis 1830.) 
* 19. aprīlis — Čārlzs Pīrss (*Charles Sanders Peirce*), ASV matemātiķis, filozofs un loģiķis (dzimis 1839.) 
* 21. jūnijs — Berta fon Zutnere (*Bertha von Suttner*), austriešu pacifiste (dzimusi 1843.)
* 28. jūnijs:
** Francis Ferdinands (*Franz Ferdinand von Österreich-Este*), Austroungārijas troņmantinieks (dzimis 1863.)
** Sofija Hoteka (*Sophie Chotek*), hercogiene, Franča Ferdinanda sieva (dzimusi 1868.)
* 2. jūlijs — Džozefs Čemberlens (*Joseph Chamberlain*), britu politiķis (dzimis 1836.) 
* 31. jūlijs — Žans Žoress (*Jean Jaurès*), franču politiķis (dzimis 1859.)
* 20. augusts — Pijs X (*Pius PP. X*), Romas pāvests (dzimis 1835.) 
* 4. septembris — Šarls Pegī (*Charles Péguy*), franču dzejnieks, publicists (dzimis 1873.)
* 9. septembris — Kārlis Goslers (*Carl Goßler*), vācu airētājs, olimpiskais čempions (dzimis 1885. gadā)
* 16. septembris — Luijs Bahs (*Louis Bach*), franču futbolists (dzimis 1883. gadā)
* 19. septembris — Šarls Devendevils (*Charles Devendeville*), franču peldētājs un ūdenspolo spēlētājs, olimpiskais čempions (dzimis 1882. gadā)
* 9. oktobris — Žoržs de la Nezjērs (*Georges de la Nézière*), franču vieglatlēts, 1896. gada vasaras olimpisko spēļu dalībnieks (dzimis 1878.)
* 3. novembris — Georgs Trākls (*Georg Trakl*), austriešu dzejnieks (dzimis 1887.) 
* 5. novembris — Augusts Veismanis (*August Weismann*), vācu biologs (dzimis 1834.)